



**REPUBLIKA HRVATSKA**

**ZAGREBAČKA ŽUPANIJA**

**OPĆINA POKUPSKO**

**Općinsko vijeće**

Na temelju članka 72. stavka 1. Zakona o komunalnom gospodarstvu (Narodne novine, br. 68/18, 110/18 i 32/20) i članka 33. Statuta Općine Pokupsko (Glasnik Zagrebačke županije, br. 13/21) Općinsko vijeće Općine Pokupsko na svojoj \_\_\_. sjednici održanoj dana \_\_\_2024. godine donosi

# PROGRAM ODRŽAVANJA KOMUNALNE INFRASTRUKTURE

# U OPĆINI POKUPSKO ZA 2025. GODINU

1. **UVODNE ODREDBE**

Ovim Programom održavanja komunalne infrastrukture u Općini Pokupsko za 2025. godinu (u daljnjem tekstu: Program) određuju se poslovi na održavanju objekata i uređaja komunalne infrastrukture na području Općine Pokupsko u 2025. godini u skladu s predvidivim sredstvima i izvorima financiranja, i to:

1. Redovno održavanje nerazvrstanih cesta;
2. Pojačano održavanje nerazvrstanih cesta;
3. Održavanje poljskih i šumskih putova;
4. Održavanje javne rasvjete;
5. Održavanje javnih zelenih površina;
6. Održavanje građevina, uređaja i predmeta javne nabave;
7. Održavanje čistoće javnih površina
8. Održavanje toplane i mreže CTS-a;
9. Održavanje mrtvačnice.

Ovim Programom se utvrđuje opis i opseg poslova održavanja, s procjenom pojedinih troškova po djelatnostima, te iskaz financijskih sredstava potrebnih za ostvarivanje Programa s naznakom izvora financiranja, u skladu s Proračunom Općine Pokupsko za 2025. godinu.

Financijska sredstva za provedbu ovoga Programa osiguravaju se iz slijedećih izvora:

* vodnog doprinosa;
* komunalne naknade;
* šumskog doprinosa;
* općih prihoda i primitaka.

Obavljanje komunalnih djelatnosti koje se ne financiraju iz Proračuna Općine Pokupsko (dimnjačarske usluge, održavanje groblja) nisu sastavni dio ovoga Programa.

**II. OPIS I OPSEG POSLOVA ODRŽAVANJA KOMUNALNE INFRASTRUKTURE**

1. **Redovno održavanje nerazvrstanih cesta**

Redovno održavanje nerazvrstanih cesta provodi se za mrežu nerazvrstanih cesta evidentiranih u Jedinstvenoj bazi podataka o nerazvrstanim cestama na području Općine Pokupsko. Ukupno se održava 79.958 m općinskih cesta, od kojih je 49.145 m asfaltirano.

Poslovi redovnog održavanja na nerazvrstanim cestama su:

* ophodnja i redovno praćenje stanja nerazvrstanih cesta;
* mjestimični popravci završnog sloja kolničke konstrukcije izgrađenog od asfalta, betona, betonskih elemenata, kamena, te nosivog sloja kolničke konstrukcije i posteljice; izrada asfaltnog tepiha;
* mjestimični popravci dijelova cestovne građevine;
* čišćenje tj. uklanjanje odronjenih i drugih materijala sa prometnih površina, bankina, rigola i jaraka;
* manji popravci elemenata cestovnih objekata;
* zamjena, obnavljanje, popravljanje vertikalne i horizontalne signalizacije;
* čišćenje, zamjena i manji popravci otvorenog sustava za oborinsku odvodnju;
* zaštita pokosa nasipa, usjeka i zasjeka;
* uništavanje nepoželjne vegetacije (košenja trave na zemljištu što pripada ulici i drugoj nerazvrstanoj javnoj površini, te uklanjanje granja, grmlja i drugog raslinja iz profila ceste);
* održavanje prohodnosti u zimskim uvjetima (zimska služba);
* uklanjanje snijega i leda;
* drugi slični radovi.

Poslovi zimske službe ovise o stupnju pripravnosti, koji se određuje prema vremenskim prilikama.

Prvi stupanj pripravnosti počinje nalogom Stožera zimske službe, a uvodi se za promjenjivih vremenskih prilika, kad su moguće slabe oborine i poledica. Poduzimaju se preventivni radovi na sprečavanju poledice na opasnim mjestima, i to:

* prometnicama I. prioriteta i
* dionicama cesta s uzdužnim nagibom većim od 4 %.

Drugi stupanj pripravnosti uvodi se za vrijeme intenzivnijih snježnih oborina kada visina snježnog pokrivača dosegne 10 cm. Tada se stavlja u funkciju sva raspoloživa mehanizacija.

Treći stupanj pripravnosti uvodi se kad planom predviđeni Izvođač nije u mogućnosti savladati intenzitet vremenskih nepogoda. Ovaj stupanj smatra se i elementarnom nepogodom i nije obuhvaćen proračunom Zimske službe.

Zimsku službu nije moguće organizirati na način da se na svim ulicama i cestovnim pravcima djeluje istovremeno. Zato se Operativnim planom utvrđuje redoslijed posipanja i uklanjanja snijega, a prema tome redoslijedu sve ulice i cestovni pravci svrstani su u dva prioriteta.

Prometnice I. prioriteta: Prometnice po kojima prometuju autobusi javnog gradskog prijevoza, autobusi koji prevoze školsku djecu, te trg i ulice u središtu općine.

Prohodnost na prometnicama I. prioriteta se mora osigurati u roku od 10 sati od prestanka padalina.

Prometnice II. prioriteta: Sve ostale nerazvrstane ceste, prema Jedinstvenoj bazi podataka o nerazvrstanim cestama.

Prohodnost na prometnicama II. prioriteta se osigurava najkasnije u roku 24. sata od prestanka padalina.

Redoslijed radova zimske službe je slijedeći:

- Pripremni radovi prije nastupanja zimskih uvjeta;

- Sprječavanje poledice (pravovremeno posipanje);

- Čišćenje snijega s kolnika i prometne signalizacije;

- Čišćenje autobusnih stajališta;

- Čišćenje snijega s drugih dijelova ceste i osiguranje odvodnje s kolnika;

- Prema potrebi drugi radovi na održavanju.

Ostali podaci o održavanju prometnica u zimskom periodu definiraju se Operativnim planom rada zimske službe, sukladno zakonu i podzakonskim aktima.

Radove redovnog održavanja obavlja poslovni subjekt kojemu je ugovorom povjereno obavljanje komunalne djelatnosti redovnog održavanja nerazvrstanih cesta. Ugovor se sklapa na temelju propisa o javnoj nabavi.

Materijal za redovno održavanje nabavlja se sukladno propisima o javnoj nabavi.

1. **Pojačano održavanje nerazvrstanih cesta**

Pojačano održavanje nerazvrstanih cesta obuhvaća slijedeće poslove:

* obnavljanje, zamjena i ojačanje donjeg stroja kolnika i kolničke konstrukcije većeg opsega,
* dogradnja nogostupa, parkirnih mjesta i sl.,
* obnavljanje i zamjena objekata i uređaja za oborinsku odvodnju,
* obnavljanje i zamjena završnog sloja kolničke konstrukcije većeg opsega,
* sanacija odrona, potpornih i obložnih zidova i klizišta,
* zamjena i veći popravak dijelova cestovne građevine,
* ublažavanje nagiba pokosa i ostali radovi na zaštiti kosina od erozije,
* dopuna prometne signalizacije, uređaja i opreme ceste kojima se mijenja osnova postojeće regulacije prometa,
* korekcija prometno-tehničkih elemenata i manja proširenja u svrhu povećanja sigurnosti i propusne moći.

Radovi u okviru pojačanog održavanja izvode se na temelju odgovarajuće tehničke dokumentacije, te uz provedbu stručnog nadzora.

Usluga se nabavlja sukladno propisima o javnoj nabavi.

1. **Održavanje poljskih i šumskih puteva**

Održavanje poljskih i šumskih puteva obuhvaća sve puteve koji nisu uvršteni u Jedinstvenu bazu podataka o nerazvrstanim cestama, a potrebno ih je održavati iz gospodarskih i drugih razloga. Komunalna djelatnost obuhvaća poslove održavanja propisane za nerazvrstane ceste, osim poslova zimske službe (održavanje se provodi samo u ljetnom periodu) i popravka asfaltnog kolničkog zastora.

Ovi putevi održavaju se temeljem ugovora o povjeravanju obavljanja komunalne djelatnosti održavanja poljskih i šumskih puteva. Održavanje se vrši kontinuirano, prema prioritetima mjesnih odbora i prema priljevu sredstava.

1. **Održavanje javne rasvjete**

Održavanje javne rasvjete obuhvaća materijal i uslugu za redovno održavanje, izvanredno održavanje i troškove električne energije za funkcioniranje javne rasvjete. Materijal za održavanje javne rasvjete, usluga održavanja kao i električna energija se nabavljaju sukladno propisima o javnoj nabavi.

Redovno održavanje obuhvaća održavanje instalacije javne rasvjete u ispravnom funkcionalnom stanju, i to zamjenu neispravnih dijelova rasvjetnih tijela ili cijelih rasvjetnih tijela, zamjenu oštećenih kablova, sklopnika i slične poslove, kao i pojedinačne zahvate na ugradnji novih svjetiljki na postojeće stupove NN mreže. Na području Općine Pokupsko instalirano je oko 1.200 rasvjetnih tijela. Intervencije se provode prema narudžbenicama Jedinstvenog upravnog odjela, a sukladno dojavama osoba koje imaju saznanja o neispravnim dijelovima sustava javne rasvjete (kada se zaprimi prijava o najmanje 5 neispravnih rasvjetnih tijela) ili u redovnim pregledima sustava javne rasvjete koji se provode namanje dva puta godišnje.

Pojačano održavanje javne rasvjete obuhvaća manje zahvate na ugradnji novih svjetiljki na, u pravilu, postojeće stupove NN mreže. Također, pojačano održavanje obuhvaća premještanje postojećih ili postavljanje zamjenskih rasvjetnih tijela nakon zamjene stupova NN mreže, koje provodi HEP – ODS. Poslovi pojačanog održavanja javne rasvjete se provode prema narudžbenicama Općine Pokupsko.

**5. Održavanje javnih zelenih površina**

Održavanje javnih zelenih površina obuhvaća košnju, orezivanje i sakupljanje biološkog otpada s javnih zelenih površina, sadnju, obnovu, održavanje i njegu drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarnu zaštitu bilja i biljnog materijala za potrebe održavanja, fizičko i kemijsko uklanjanje korova i druge poslove potrebne za održavanje tih površina.

Popis javnih površina i poslova održavanja prikazan je u slijedećoj tablici:

|  |  |  |  |  |
| --- | --- | --- | --- | --- |
| **R.br.** | **Opis** | **Količina** | **Jed. mjera** | **Intenzitet\*** |
|  | | | | |
| **1.** | **Košnja trave** (košnja trave traktorskim kosilicama, samohodnim kosilicama ili trimerima, ovisno o vrsti terena koji se održava, njega travnjaka). | | | |
| 1. | Središnji park Pokupsko | 1.900 | m2 | 12 |
| 2. | Sajmište Pokupsko i DV Lajdica | 10900 | m2 | 10 |
| 3. | ŠRC Stari grad Pokupsko | 10.600 | m2 | 8 |
| 4. | Kupalište Vitliček Pokupsko | 300 | m2 | 2 |
| 5. | Kupalište Poloj Pokupski Gladovec | 2.000 | m2 | 2 |
| 6. | Kupalište Slap Lijevi Degoj i livada | 5.000 | m2 | 5 |
| 7. | Kupalište Adica Auguštanovec | 1.000 | m2 | 2 |
| 8. | Kupalište Skelišće Auguštanovec | 1.000 | m2 | 2 |
| 9. | Kupalište Brodišće Lijevi Štefanki | 1.000 | m2 | 5 |
| 10. | Kupalište Posavci Lukinić Brdo | 1.000 | m2 | 2 |
| 11. | Nogometno igralište Auguštanovec | 2.800 | m2 | 5 |
| 12. | Nogometno igralište Lijevi Štefanki | 1.500 | m2 | 2 |
| 13. | Nogometno igralište Lukinić Brdo | 1.500 | m2 | 2 |
| 14. | Nogometno igralište Hotnja | 1.500 | m2 | 2 |
| 15. | Nogometno igralište Opatija | 1.500 | m2 | 2 |
| 16. | Nogometno igralište Strezojevo | 1.000 | m2 | 2 |
| 17. | Nogometno igralište Roženica I | 1.000 | m2 | 2 |
| 18. | Nogometno igralište Roženica II | 700 | m2 | 2 |
| 19. | Nogometno igralište Šestak Brdo | 1.000 | m2 | 2 |
| 20. | Nogometno igralište Pokupsko Cerje | 1.000 | m2 | 2 |
| 21. | Dječja igrališta (10 igrališta) | 2.000 | m2 | 5 |
| 22. | Prostor oko stajališta autobusa (16 stajališta) | 300 | m2 | 6 |
| 23. | Vulica, Potoček, Lovački dom | 4.300 | m2 | 6 |
| 24. | Okućnica i voćnjak | 5.000 | m2 | 5 |
| 25. | Pavao Štos i okoliš crkve | 5.000 | m2 | 5 |
| 26. | Okoliš domova kulture i drugih objekata | 3.000 | m2 | 5 |

|  |  |  |  |  |
| --- | --- | --- | --- | --- |
| **2.** | **Održavanje hortikulture** (sadnja i njega zeljastog i drvenastog ukrasnog bilja i drveća, uklanjanje otpalog lišća) | | | |
| 1. | Središnji park Pokupsko | 40 | kom. | 3 |
| 2. | Sajmište Pokupsko i DV Lajdica( raspon krošnje veći od 4 m ) | 30 | kom. | 1 |
| 3. | ŠRC Stari grad Pokupsko | 120 | kom. | 1 |
| 4. | Vulica, Potoček, Okućnica | 10 | kom. | 1 |
| 5. | Lovački dom | 60 | Kom | 1 |

\*Intenzitet predstavlja podatak koliko puta se opisani poslovi provode u toku jedne godine. Ako je podatak manji od 1, poslovi se provode jednom godišnje, ali samo na dijelu elemenata javnih površina koji se održavaju sukladno iskazanom udjelu. Tokom godina elementi na kojima se provodi održavanje se izmjenjuju, tako da se u određenom periodu koji je potreban da zbroj pojedinačnog godišnjeg intenziteta bude 1, provedu mjere održavanja na svim elementima javnih površina (npr. ako je intenzitet održavanja 0,5 jedne godine održavanje se provodi na pola od ukupnog broja elemenata koji se održavaju, a druge godine na drugoj polovini, tako da se u roku 2 godine provedu poslovi održavanja na svim elementima).

Poslove održavanja javnih zelenih površina obavlja komunalno poduzeće u vlasništvu Općine Pokupsko temeljem Odluke o povjeravanju obavljanja komunalnih djelatnosti Komunalnom gospodarstvu Pokupsko d.o.o. (Glasnik Zagrebačke županije, br. 59/21) sukladno potpisanom ugovoru.“

**6. Održavanje građevina, uređaja i predmeta javne namjene**

|  |  |  |  |  |
| --- | --- | --- | --- | --- |
| **R.br.** | **Opis** | **Količina** | **Jed. mjera** | **Intenzitet\*** |
|  | | | | |
| **1.** | **Nasipavanje plaža šljunkom** (nabava i razastiranje odgovarajućeg kamenog materijala (pijeska, sitnog šljunka) na prostorima koji se koriste kao kupališta | | | |
| 1. | ŠRC Stari grad Pokupsko | 30 | m3 | 1 |
| 2. | Kupalište Vitliček Pokupsko | 10 | m3 | 0 |
| 3. | Kupalište Poloj Pokupski Gladovec | 10 | m3 | 1 |
| 4. | Kupalište Slap Lijevi Degoj | 20 | m3 | 1 |
| 5. | Kupalište Adica Auguštanovec | 10 | m3 | 0 |
| 6. | Kupalište Skelišće Auguštanovec | 10 | m3 | 1 |
| 7. | Kupalište Brodišće Lijevi Štefanki | 20 | m3 | 1 |
| 8. | Kupalište Posavci Lukinić Brdo | 10 | m3 | 0 |

|  |  |  |  |  |
| --- | --- | --- | --- | --- |
| **2.** | **Čišćenje korita rijeke** (uklanjanje vegetacije i onečišćenja iz korita rijeke u zoni kupališta) | | | |
| 1. | ŠRC Stari grad Pokupsko | 30 | h | 1 |
| 2. | Kupalište Vitliček Pokupsko | 10 | h | 1 |
| 3. | Kupalište Poloj Pokupski Gladovec | 10 | h | 1 |
| 4. | Kupalište Slap Lijevi Degoj | 20 | h | 1 |
| 5. | Kupalište Adica Auguštanovec | 10 | h | 1 |
| 6. | Kupalište Skelišće Auguštanovec | 10 | h | 1 |
| 7. | Kupalište Brodišće Lijevi Štefanki | 20 | h | 1 |
| 8. | Kupalište Posavci Lukinić Brdo | 10 | h | 1 |
| **3.** | **Održavanje opreme na igralištima i dječjim igralištima** (popravak i bojanje ograde, konstrukcije golova i igraćih sprava, postavljanje ili zamjena mreža na golovima i zaštitnih mreža). | | | |
| 1. | ŠRC Stari grad Pokupsko | 2 | kom. | 1 |
| 2. | Nogometno igralište Auguštanovec | 1 | kom. | 0,5 |
| 3. | Nogometno igralište Lukinić Brdo | 1 | kom. | 0,5 |
| 4. | Nogometno igralište Hotnja | 1 | kom. | 1 |
| 5. | Nogometno igralište Opatija | 1 | kom. | 0,5 |
| 6. | Nogometno igralište Strezojevo | 1 | kom. | 0,5 |
| 7. | Nogometno igralište Roženica I | 1 | kom. | 1 |
| 8. | Nogometno igralište Šestak Brdo | 1 | kom. | 1 |
| 9. | Nogometno igralište Pokupsko Polje | 1 | kom | 0,5 |
| 10. | Košarkaško igralište Lijevi Štefanki | 1 | kom. | 0,5 |
| 11. | Dječje igralište Trg Pavla Štoosa Pokupsko | 1 | kom. | 1 |
| 12. | Dječje igralište ŠRC Stari grad Pokupsko | 1 | kom. | 1 |
| 13. | Dječje igralište Potoček | 1 | kom. | 1 |
| 14. | Dječje igralište Pokupsko Polje | 1 | kom. | 1 |
| 15. | Dječje igralište Gladovec | 1 | kom. | 1 |
| 16. | Dječje igralište Hotnja, Gornji Kosi | 1 | kom. | 1 |
| 17. | Dječje igralište Strezojevo, Šaše | 1 | kom. | 1 |
| 18. | Dječje igralište Lijevi Degoj | 0 | kom. | 0 |
| 19. | Dječje igralište Auguštanovec | 1 | kom. | 1 |
| 20. | Dječje igralište Lijevi Štefanki | 1 | kom. | 1 |
| 21. | Dječje igralište Krpečanci | 1 | kom. | 1 |
| 22. | Dječje igralište Skender Brdo | 1 | kom. | 1 |
| 23. | Dječje igralište Batinovec | 0 | kom | 0 |
| 24. | Dječje igralište Paun Brdo | 0 | kom | 0 |
| 25. | Dječje igralište Zgurić Brdo | 0 | kom | 0 |
| 26. | Dječje igralište Šestak Brdo | 1 | kom. | 1 |
| 27. | Dječje igralište Opatija, Štimci | 1 | kom. | 1 |
| 28. | Dječje igralište Roženica I - Dolački | 1 | kom. | 1 |
| 29. | Dječje igralište Roženica II Sučeci | 1 | kom. | 1 |

|  |  |  |  |  |
| --- | --- | --- | --- | --- |
| **4.** | **Održavanje ostale opreme javnih površina** (manji popravci kućica na autobusnim stanicama i druge opreme, bojanje drvenih elemenata, čišćenje i uklanjanje smeća) | | | |
| 1. | Autobusna stanica Pokupsko | 1 | kom. | 1 |
| 2. | Autobusna stanica Pokupsko Cerje | 1 | kom. | 1 |
| 3. | Autobusna stanica Šestak Brdo | 1 | kom. | 1 |
| 4. | Autobusna stanica Opatija | 1 | kom. | 1 |
| 5. | Autobusna stanica Skender Brdo | 1 | kom. | 1 |
| 6. | Autobusna stanica Lijevi Degoj | 1 | kom. | 1 |
| 7. | Autobusna stanica Auguštanovec | 1 | kom. | 1 |
| 8. | Autobusna stanica Lijevi Štefanki I | 1 | kom. | 1 |
| 9. | Autobusna stanica Lijevi Štefanki II | 1 | kom. | 1 |
| 10. | Autobusna stanica Lukinić Brdo | 1 | kom. | 1 |
| 11. | Autobusna stanica Roženica I | 1 | kom. | 1 |
| 12. | Autobusna stanica Roženica II | 1 | kom. | 1 |
| 13. | Autobusna stanica Strezojevo | 1 | kom. | 1 |
| 14. | Autobusna stanica Hotnja | 1 | kom. | 1 |
| 15. | Autobusna stanica Auguštanovec | 1 | kom. | 1 |
| 16. | Autobusna stanica Pokupski Gladovec | 1 | kom. | 1 |
| 17. | Klupe | 21 | kom. | 1 |
| 18. | Oglasne ploče | 16 | kom. | 6 |
| 19. | Koševi za smeće | 10 | kom. | 12 |
| 20. | Javni bunari | 8 | kom. | 0,2 |

|  |  |  |  |  |
| --- | --- | --- | --- | --- |
| **5.** | **Kontrola ispravnosti građevina, uređaja i predmeta javne namjene (ophodnja i utvrđivanje stanja**) | | | |
| 1. | Dječja igrališta | 1 | kpl | 12 |
| 2. | Nogometna i sportska igrališta | 1 | kpl | 12 |
| 3. | Autobusne stanice | 1 | kpl | 6 |
| 4. | Ostalo | 1 | kpl | 4 |

Poslove održavanja građevina, uređaja i predmeta javne namjene obavlja komunalno poduzeće u vlasništvu Općine Pokupsko temeljem Odluke o povjeravanju obavljanja komunalnih djelatnosti Komunalnom gospodarstvu Pokupsko d.o.o. (Glasnik Zagrebačke županije, br. 59/21) sukladno potpisanom ugovoru.

**7. Održavanje čistoće javnih površina**

|  |  |  |  |  |
| --- | --- | --- | --- | --- |
| **R.br.** | **Opis** | **Količina** | **Jed. mjera** | **Intenzitet\*** |
|  | | | | |
| **1.** | **Održavanje čistoće staza i nogostupa** (ljetno čišćenje staza i nogostupa od šljuka, ostataka trave i lišća, zimsko čišćenje snijega i leda) | | | |
| 1. | Pokupsko - centar | 2.500 | m | 7 |
| 2. | Lovački dom | 600 | m | 3 |
| 3. | Šestak Brdo | 800 | m | 3 |
| 4. | Cvetnić Brdo | 600 | m | 3 |
| 5. | Ostale dionice | 5.000 | m | 3 |

\*Intenzitet predstavlja podatak koliko puta se opisani poslovi provode u toku jedne godine. Ako je podatak manji od 1, poslovi se provode jednom godišnje, ali samo na dijelu elemenata javnih površina koji se održavaju sukladno iskazanom udjelu. Tokom godina elementi na kojima se provodi održavanje se izmjenjuju, tako da se u određenom periodu koji je potreban da zbroj pojedinačnog godišnjeg intenziteta bude 1, provedu mjere održavanja na svim elementima javnih površina (npr. ako je intenzitet održavanja 0,5 jedne godine održavanje se provodi na pola od ukupnog broja elemenata koji se održavaju, a druge godine na drugoj polovini, tako da se u roku 2 godine provedu poslovi održavanja na svim elementima).

Poslove održavanja čistoće javnih površina obavlja komunalno poduzeće u vlasništvu Općine Pokupsko temeljem Odluke o povjeravanju obavljanja komunalnih djelatnosti Komunalnom gospodarstvu Pokupsko d.o.o. (Glasnik Zagrebačke županije, br. 59/21) sukladno potpisanom ugovoru.“

**8. Održavanje toplane i mreže CTS-a**

Održavanje toplane i mreže CTS-a obuhvaća usluge potrebne radi osiguravanja funkcionalnosti toplane i sustava grijanja u slučaju kvarova nastalih zbog djelovanja više sile i u drugim slučajevima koji nisu pokriveni jamstvom, a koje se ne mogu otkloniti redovnim održavanjem.

Usluge se nabavljaju sukladno propisima o javnoj nabavi.

1. **Održavanje mrtvačnice**

Održavanje mrtvačnice obuhvaća troškove održavanja objekta mrtvačnice, instalacija i opreme u ispravnom stanju, a odnosi se na usluge, materijal i energiju za potrebe objekta.

Potrebne usluge i/ili roba se nabavljaju sukladno propisima o javnoj nabavi.

**III. ISKAZ FINANCIJSKIH SREDSTAVA POTREBNIH ZA OSTVARIVANJE PROGRAMA S NAZNAKOM IZVORA FINACIRANJA**

|  |  |  |  |
| --- | --- | --- | --- |
| **R.br.** | **Opis poslova** | **2025. (EUR)** |  |
|  | | | |
| **I.** | **Redovno održavanje nerazvrstanih cesta** | |  |
| 1. | Materijal za redovno održavanje | 20.000,00 |  |
| 2. | Usluga redovnog održavanja | 33.000,00 |  |
| 3. | Zimska služba | 27.000,00 |  |
| 4. | Izrada plana obilježavanja naziva ulica i trgova | 6.000,00 |  |
| 5. | Prometna signalizacija (vertikalna i horizont.) | 24.000,00 |  |
| **Ukupno:** | | **110.000,00** |  |
| **Izvori:** | | **110.000,00** |  |
| Vodni doprinos (za uslugu) | | 400,00 |  |
| Komunalna naknada | | 20.000,00 |  |
| Komunalni doprinos | | 3.000,00 |  |
| Pomoći | | 0,00 |  |
| Opći prihodi i primici | | 86.600,00 |  |
|  | | | |
| **II.** | **Pojačano održavanje nerazvrstanih cesta** | |  |
| **1.** | **Radovi pojačanog održavanja** | **72.100,00** |  |
| 1. | Parking kod Lovačke kuće Pokupsko | 22.100,00 |  |
| 2. | Pokupsko Trg Pavla Štoosa | 50.000,00 |  |
| **2.** | **Stručni nadzor** | **3.000,00** |  |
| 1. | Parking kod Lovačke kuće Pokupsko | 1.000,00 |  |
| 2. | Pokupsko Trg Pavla Štoosa | 2.000,00 |  |
| **3.** | **Geodetske usluge** | **10.000,00** |  |
| 1. | Ostale dionice | 10.000,00 |  |
| **Ukupno:** | | **85.100,00** |  |
| **Izvori:** | | **85.100,00** |  |
| Opći prihodi i primici | | 31.500,00 |  |
| Pomoći: | | 50.000,00 |  |

|  |  |  |  |
| --- | --- | --- | --- |
| **III.** | **Poljski i šumski putevi** | |  |
| 1. | Redovno održavanje | 20.000,00 |  |
| **Ukupno:** | | **20.000,00** |  |
| **Izvori:** | | **20.000,00** |  |
| Šumski doprinos | | 5.000,00 |  |
| Opći prihodi i primici | | 15.000,00 |  |
|  | | | |

|  |  |  |  |
| --- | --- | --- | --- |
| **IV.** | **Javna rasvjeta** | |  |
| 1. | Električna energija | 20.000,00 |  |
| 2. | Materijal za pojačano i redovno održavanje | 5.000,00 |  |
| 3. | Usluga redovnog održavanja | 5.000,00 |  |
| 4. | Usluga za pojačano održavanje | 25.000,00 |  |
| **Ukupno:** | | **55.000,00** |  |
| **Izvori:** | | **55.000,00** |  |
| Komunalna naknada, za uslugu | | 5.000,00 |  |
| Naknada za zadržavanje nezakonito izgrađenih zgrada u prostoru | | 0,00 |  |
| Opći prihodi i primici | | 50.000,00 |  |
|  | | | |
| **V.** | **Održavanje javnih zelenih površina** | |  |
| 1. | Košnja trave | 40.000,00 |  |
| 2. | Održavanje hortikulture | 10.000,00 |  |
| **Ukupno:** | | **50.000,00** |  |
| **Izvori:** | | **50.000,00** |  |
| Komunalna naknada | | 16.000,00 |  |
| Šumski doprinos | | 6.000,00 |  |
| Opći prihodi i primici | | 28.000,00 |  |
|  | | | |
| **VI.** | **Održavanje građevina, uređaja i predmeta javne namjene** | | |
| 1. | Nasipavanje plaža šljunkom | 1.500,00 |  |
| 2. | Čišćenje korita rijeke | 18.000,00 |  |
| 3. | Održavanje opreme na igralištima i dječjim igralištima | 15.000,00 |  |
| 4. | Održavanje ostale opreme javnih površina (oglasne ploče, koševi za smeće, javni bunari, itd) | 10.000,00 |  |
| 5. | Kontrola ispravnosti | 2.000,00 |  |

|  |  |  |  |
| --- | --- | --- | --- |
|  | **Ukupno:** | **46.500,00** |  |
|  | **Izvori:** | **46.500,00** |  |
|  | Komunalna naknada | 0,00 |  |
|  | Opći prihodi i primici | 46.500,00 |  |
|  | | | |
| **VII.** | **Održavanje čistoće javnih površina** | |  |
| 1. | Čišćenje staza i nogostupa | 2.000,00 |  |
| 2. | Čišćenje ostalih javnih površina (kante za smeće, oglasne ploče,...) | 2.000,00 |  |
|  | **Ukupno:** | **4.000,00** |  |
|  | **Izvori:** | **4.000,00** |  |
|  | Opći prihodi i primici | 4.000,00 |  |
|  | | | |

|  |  |  |  |
| --- | --- | --- | --- |
| **VIII.** | **Toplana** | |  |
| 1. | Usluge tekućeg održavanja | 50.000,00 |  |
| 2. | Materijal i energija | 5.000,00 |  |
| **Ukupno:** | | **55.000,00** |  |
| **Izvori:** | | **55.000,00** |  |
| Opći prihodi i primici | | 55.000,00 |  |
|  | | | |
| **IX.** | **Mrtvačnica** |  |  |
| 1. | Usluge tekućeg održavanja | 1.000,00 |  |
| 2. | Materijal i energija | 1.000,00 |  |
| **Ukupno:** | | **2.000,00** |  |
| **Izvori:** | | **2.000,00** |  |
| Opći prihodi i primici | | 2.000,00 |  |
|  | | | |
| **Sveukupno:** | | **427.600,00** |  |

U skladu sa sadržajem Programa prikazanim pod III.Iskaz financijskih sredstava potrebnih za ostvarivanje Programa s naznakom izvora financiranja, troškovi Programa raspoređuju se na slijedeće izvore financiranja:

|  |  |  |
| --- | --- | --- |
| Vodni doprinos | 400,00 |  |
| Komunalni doprinos | 3.000,00 |  |
| Komunalna naknada | 41.000,00 |  |
| Šumski doprinos | 11.000,00 |  |
| Naknada za zadržavanje nezakonito izgrađenih zgrada u prostoru | 0,00 |  |
| Pomoći | 50.000,00 |  |
| Opći prihodi i primici | 322.200,00 |  |
| **UKUPNO** | **427.600,00** |  |

**III. ZAVRŠNE ODREDBE**

Ovaj Program stupa na snagu prvog dana od dana objave u Glasniku Zagrebačke županije.

KLASA:

URBROJ:

U Pokupskom, 2024. godine

Predsjednik Općinskog vijeća

Stjepan Sučec